STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.67 | 2021.gada 62.septembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Aizsardzības ministrijas pārstāve | − | B.Kleina |
| Ārlietu ministrijas valsts sekretārs | − | A.Pelšs |
| Ārlietu ministrijas pārstāve | − | T.Paronjana |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | J.Reinsone |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | T.Trubača |
| Finanšu ministrijas pārstāve | − | D.Hildebrante |
| Izglītības un zinātnes ministrijas pārstāvis | − | E.Severs |
| Izglītības un zinātnes ministrijas pārstāve | − | A.Rudzīte |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāve | − | D.Dambīte |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | M.Platonovs |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Satiksmes ministrijas valsts sekretāre | − | I.Stepanova |
| Satiksmes ministrijas pārstāvis | − | D.Merirands |
| Satiksmes ministrijas pārstāvis | − | L.Miķelsons |
| Satiksmes ministrijas pārstāve | − | A.Novikova |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Veselības ministrijas pārstāvis | − | K.Bērziņš |
| Veselības ministrijas pārstāvis | − | B.Kņigins |
| Veselības ministrijas pārstāve | − | J.Feldmane |
| Vides aizsardzības un reģionālās attīstības ministrijas pārstāvis | − | E.Turka |
| Vides aizsardzības un reģionālās attīstības ministrijas pārstāvis | − | M.Laurs |
| Zemkopības ministrijas pārstāvis | − | J.Šnore |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | E.Diure |
| Valsts kancelejas pārstāve | − | Z.Berķe |
| Valsts kancelejas pārstāvis | − | R.Grāvītis |
| Pārresoru koordinācijas centra pārstāvis | − | V.Vesperis |
| Slimību profilakses un kontroles centra pārstāvis | − | J.Perevoščikovs |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Valsts policijas priekšnieks | − | A.Ruks |
| Valsts policijas pārstāvis | − | A.Zellis |
| Valsts robežsardzes pārstāvis | − | I.Ruskulis |
| Valsts robežsardzes pārstāvis | − | A.Rogozins |
| Rīgas pašvaldības policijas pārstāvis | − | A.Aronovs |
| Latvijas Darba devēju konfederācijas ģenerāldirektore | − | L.Meņģelsone |
| Latvijas Darba devēju konfederācijas pārstāve | − | I.Kiukucāne |
| Latvijas Darba devēju konfederācijas pārstāve | − | S.Siliņa |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Izglītības un zinātnes darbinieku arodbiedrības priekšsēdētāja | − | I.Vanaga |
| Latvijas Tirdzniecības un rūpniecības kameras pārstāve | − | K.Zariņa |
| Latvijas tirgotāju asociācijas priekšsēdētājs | − | H.Danusevičs |
| Latvijas Zinātņu akadēmijas pārstāvis, profesors | − | I.Kalviņš |
| Rīgas domes pārstāvis | − | J.Meirāns |
| SIA "Rīgas satiksme" valdes priekšsēdētāja | − | Dž.Innusa |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Veselības ministrijai nākamajā Starpinstitūciju sadarbības koordinācijas darba grupas sēdē informēt par slimnīcu kapacitāti.
3. Ņemot vērā Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) noteikto, ka personas, kurām ir sadarbspējīgs Covid-19 infekcijas pārslimošanas vai vakcinācijas sertifikāts, var nelietot mutes un deguna aizsegus darba vietā, Labklājības ministrijai kopīgi ar Tieslietu ministriju izvērtēt spēkā esošo regulējuma par darba devēja pienākumu nodrošināt nodarbinātos ar individuālajiem aizsardzības līdzekļiem piemērošanas aspektus.
4. Konceptuāli atbalstīt Satiksmes ministrijas sagatavotos grozījumus noteikumos Nr.360 (sabiedriskais transports). Satiksmes ministrijai precizēt noteikumu projekta anotāciju atbilstoši Veselības ministrijas norādījumiem, noteikumu projektu atbilstoši Tieslietu ministrijas norādījumiem, un precizēto noteikumu projektu un anotāciju iesniegt izskatīšanai Ministru kabineta sēdē.
5. Konceptuāli atbalstīt Izglītības un zinātnes ministrijas precizētos grozījumus noteikumos Nr.360 (izglītības īstenošana ģimenē 2021./2022.mācību gadā), Izglītības un zinātnes ministrijai precizēt noteikumu projekta anotāciju atbilstoši Latvijas Pašvaldību savienības un Latvijas Izglītības un zinātnes darbinieku arodbiedrības norādījumiem un noteikumu projektu un precizēto anotāciju iesniegt izskatīšanai Ministru kabineta sēdē.
6. Konceptuāli atbalstīt Veselības ministrijas sagatavotos grozījumus noteikumos Nr.360 (vakcinācija un papildu balstvakcinācija). Veselības ministrijai precizēt noteikumu projektu un anotāciju atbilstoši Tieslietu ministrijas norādījumiem un precizēto noteikumu projektu un anotāciju iesniegt izskatīšanai Ministru kabineta sēdē.
7. Neatbalstīt Kultūras ministrijas priekšlikumus grozījumiem noteikumos Nr.360, kas paredzētu to individuālo pakalpojumu un publiskos pasākumu pieejamību, kuri atļauti tikai uzrādot sadarbspējīgu vakcinācijas un pārslimošanas sertifikātu, kuru var nolasīt ar aplikācijas starpniecību, saņemšanu arī uzrādot Amerikas Savienoto Valstu, Apvienotās Karalistes, Austrālijas Savienības, Izraēlas valsts, Jaunzēlandes vai Kanādas izsniegtus derīgus Covid-19 vakcinācijas vai pārslimošanas apliecinājumus, kurus nevar nolasīt ar aplikācijas starpniecību, jo aplikācija tos neatpazīst. Kultūras ministrijai sadarbībā ar Ekonomikas ministriju, nepieciešamības gadījumā piesaistot arī Valsts robežsardzi, izvērtēt praktiskos risinājumus minēto valstu izsniegto apliecinājumu atpazīstamībai Latvijā.
8. Atbalstīt Kultūras ministrijas (saskaņots ar Izglītības un zinātnes ministriju un Tieslietu ministriju) skaidrojumu par ārpusklases nodarbību kultūrvietās organizēšanas prasībām:

“Ārpusklases izglītības nodarbības, kuras īstenotas mācību procesa ietvaros, t.sk. programma “Latvijas skolas soma”, un notiek kultūrvietā (piem., muzeja apmeklējums, grupu aktivitātes bibliotēkās, kino, teātra vai koncerta apmeklējums) vienas izglītības iestādes vai klases kolektīva ietvaros ir atļauts apmeklēt atbilstoši Ministru kabineta noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 40.5 4. punkta prasībām. Ārpusklases izglītības nodarbības laikā izglītojamie ievēro izglītības iestādēs noteiktās epidemioloģiskās drošības prasības, tai skaitā nevakcinētie izglītojamie lieto mutes un deguna aizsegu. Kultūrvietai sadarbībā ar izglītības iestādes pārstāvjiem ir jānodrošina, ka izglītojamo grupa izglītības nodarbības laikā nesatiekas ar citiem apmeklētājiem. Ja kultūras norises ārpusklases izglītības ietvaros notiek izglītības iestādē, norisē iesaistītajām personām jāievēro izglītības iestādē noteiktās epidemioloģiskās drošības prasības. Izglītības aktivitātes pakalpojuma sniedzējiem - muzeju, bibliotēku, kultūrvietu darbiniekiem un programmas “Skolas soma” īstenotājiem ir jābūt ar sadarbspējīgu vakcinācijas, pārslimošanas vai testēšanas sertifikātu.”

1. Ņemot vērā saslimstības rādītāju pieaugumu un kopējo nostāju jautājumā par pulcēšanos un pakalpojumu pieejamību, Kultūras ministrijai sagatavotos grozījumus noteikumos Nr.360 par nevakcinēto amatiermākslas kustības dalībnieku pulcēšanos izdiskutēt ar Veselības ministriju.
2. Sēdes vadītājam organizēt atsevišķu diskusiju par turpmāko Covid-19 testēšanas politiku.

Sēdi slēdz plkst. 17.30

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu